Shamrock – przedstawiyniy trziliściatygo krasikōnia, kery je symbolym a zaregistryjrowanym znakym towarowym Irlandyje. We irlandzkij godce krasikōń je mianowany "seamróg", "shamrock" to je zanglicyzowano forma. Irlandczyki używali krasikōnia we leczniczych cylach, kej symbol przi fajerze Dnia Świyntygo Patryka a bōł to tyż popularny motyw we czasach wiktoriańskich. Uważajōm uōne, iże krasikōń sprawio, co jejim sie darzi. Shamrock bywo mylōny ze sztyrolistnym krasikōniym, co je feler, skiż tygo co trzi liście we shamrock sōm tyż symbolym Świyntyj Trōjcy. Symbola shamrocka używajōm irlandzke fligrowe lińje Aer Lingus, mynga firm a roztōmajtych insztytucyjōw. Je uōn tyż ôbecny we heraldyce, l. b. we wapynie Mōntrealu ôznaczo miyszkańcōw ô irlandzkim rodowodzie. Ô shamrock we serwisie from-ireland.net (we angelskij godce)